سنوريات

سنوريات (Felidae) هي عائلة ديال الثديات ف تنضيمة كارنيڤورات، كايسميوهم ب شكل عامّي قطوط ولا مشاش. شي عضو من هاد لفاميلة كايعيّطو ليه عاوتاني سنور. ل41 نوع لي باقي من السنوريات كايورّيو التنواع لكبر ف نماط لفرو وسط ݣاع اللحايميات د لرض. لقطوط عندهم مخالب كايتطواو، كسدات رقاق و عضليين و طراف قدّاميين فليكسيبل و مجهدين. سنانهم و لعضلات د وجههم كايخلّيوهم تكون عندهم عضة مجهدة. هوما كلهم لحايميين ملزومين، و جلهم كايكونو مفتارسين خلويين لي كايغفلو ولا كايتبعو فرايسهم. لقطوط لبريين موجودين ف افريقيا، اوروپا، اسيا، و امريكا الجنوبية و الشمالية. شي نواع من لقطوط لبريين ماضاپطيين معا لموايل لغابويين و الصاڤانا، و شي بيئات ݣاحلين، و شي شوية منهم عاوتاني تاضاپطاو معا لعيشة ف التيرّات لفازݣين و التيرات الجبليين. النماط د نشاطهم كايتفاوتو من النمط الليلي و لغسقي ل النمط النهاري، هادشي كايعوّل على نواع لفرايس لي كايخيّروهم. ريدجنلد اينيس پوكوك قسّم السنوريات لباقيين ل تلاتة د لفاميلات تحتانيين: النمريات، لمشيّات و لفهديات، و فرّزهم على بعضياتهم ب سباب التعضام (ossification) ديال السيسطيم اللامي و ب سباب لمغامد/الجوايات الجلديين لي كايحميو مخالبهم. هاد لكونصيپط تعاود تراجع فيه من بعد الديڤلوپمو ف لبيولوجيا لموليكية و الطيكنيكات لمخدّمين ف تحليل الضونيات لمورفولوجيين. دابايا، السنوريات لعايشين مقسمين ل جوج فاميلات تحتانيين: النمريات و لمشيّات، اما لفهديات تدخّلو ف لفاميلة التحتانية اللخرة. النمريات كايجمعو خمسة د النواع من ݣنس پانطيرا/نمر و جوج من ݣنس نيوفيليس (مشيات جداد)، ف لوقيتة لي لمشيّات كايشملو ال34 نوع لي باقي ف 12 لݣنس. لقطوط اللولانيين برزو ف وقيت عصر لاوليݣوصين هادي 25 مليون عام، معا الضهور د پروايلوروس و پسوديلوروس. لعقدة د النوع اللخر كانت سلفية ل جوج خطوط ساسيين د السنوريات: لقطوط لي ف لفاميلات التحتانيين لباقيين و واحد لݣروپ منقارض د سنوريات "سنان السيف" ف لفاميلة التحتانية سيفيات السنان (Machairodontinae)، لي تفاوتو من النوع لݣنسي سيفي السنان (Machairodus) د اللخر د لميوصين ل السميلوضون ديال عصر لپلايسطوصين. "سيفيات السنان لمزورين"، سنوريات لباربورو و النيمراڤيدات، ماشي قطوط د بصح بلحق قراب ليهم. هوما و السنوريات، الزباديات، زباديات النخل ليفريقيين، لفلنوكيات، الضبعيات، و النمسيات. كاملين بيهم كايشكلو سنوريات الشكل. لخصايل. ݣاع لاعضاء ديال فاميلة لقطوط عندهم لخصايل الجايين ب شكل مشروك: اللون، الطول، و لعمورية د فروهم كايكون منوع بزاف. لون لفرو كايغطي لݣاموت (السنسلة اللونية–Gamut) من لبيْض ل لكحل، و نماط لفرو من طاشات مفرّزين صغار، و خطوط ل جلخات صغار و نويورات (rosettes). جل نواع لقطوط كايتولدو ب فرو منقط، من غير الجاݣواروندي (Herpailurus yagouaroundi)، لقط الدهبي لاسياوي (Catopuma temminckii) و لكاراكال (Caracal caracal). لفرو لمنقط د صغار السبع (Panthera leo)، لفهد (Acinonyx jubatus) و لپوما (Puma concolor) كايتبدل ل فرو موحّد ف وقيت التطوور الجنيني ديالهم. هادوك لي كايعيشو ف بيئات باردين عندهم فرو غليض ب زغب طويل، بحال نمر التلج (Panthera uncia) و قط لمانول (Otocolobus manul). هادوك لي كايعيشو ف الزونات لمناخيين الستيوائيين و السخان كايكون عندهم فرو قصير. بزاف د النواع كايورّيو لميلانيّة (melanism) ب فراد كاملين ب لكحل، لپومات معروفين ب نقصان ف لميلانيزم و لكن لبيوضية (leucism) و لالبينيّة (albinism) كايكونو حاضرين ف لپومات هوما و شلّا سنوريات خرين. ف لغالبية لعضمى من نواع لقطوط، الزنطيط كايشكل التلت ولا النص ديال طولة لكسدة، وخا كاينين شي ستيتناءات، بحال نواع اللانكس و لمارݣاي (Leopardus wiedii). نواع لقطوط كايتنوعو ب شكل كبير ف قدود لكسدة و الجمجومة، و التقل: لاغلابية ف نواع لقطوط عندهم واحد لعدد د لهاپلوويدات ديال 18 ولا 19. لقطوط د امريكا لوسطانية و الجنوبية عندهم واحد لعدد د لهاپلوويدات ديال 18، واقيلا هادشي سبابو التخليطة ديال جوج كروموزومات صغر ل وحدين كبر. السنوريات عندهم لياف عضليين من نوع IIx مجهدين ب تلاتة د لمرّات على اللياف لعضليين لي عند الرياضيين لبنادميين. التطوور. (A) "هوموثيريوم لاتيدينس" (Homotherium latidens) (اووين، 1846)، لعيينة DMF AS RS، رقم. Met-20-1، موميا مكوفرة، روسيا، جمهورية ساخا (ياقوتيا)، مصب واد اينديݣريكا، واد باضيارينكا؛ لپلايسطوسين لفوقاني. (B) "پانطيرا ليو"، (لينيوس، 1758)، لعيينة ZMMU، رقم S-210286، لعصر لحديت. لفاميلة سنوريات طرف ف التنيضيمة سنوريات الشكل لي تقسّمات هادي 50. 6 حتى ل 35 مليون عام تقريباً ل بزاف د لفاميلات. السنوريات و اللينسانݣات لاسياويين (Asiatic linsangs) كايتعتابرو ݣروپ خت، لي تفرْقات جوايه 35. 2 حتى ل 31. 9 مليون عام هادي. لقطوط اللولانيين ف لغالب بانو هادي 35 حتى ل 28. 5 مليون عام تقريباً. پروايلوروس (Proailurus) هو اقدم قط معروف بان من بعد واقعة نقيراض ف عصور لايوصين و لاوليݣوصين جوايه 33. 9 مليون عام هادي؛ الشياطا د لفوصيل د هاد النوعحفرو عليهم ف فرانسا و ف التشكال الجيولوجي هسانضا ݣول (Hsanda Gol Formation) ف مونݣوليا. لوجود د لفوصيل كايلمّح بلي السنوريات وصلو ل امريكا الشمالية هادي 18. 5 مليون عام تقريباً. هادشي شي 20 مليون عام من مور لوصول د الدبيات و النيمراڤيدات، و شي 10 مليون عام من بعد لكلبيات. ف اللول د لميوصين جوايه 20 حتى ل 16. 6 مليون عام هادي، سودايلوروس (Pseudaelurus) عاش ف افريقيا. لفوصيل د فكاكو تحفر عليهم ف التشكالات الجيولوجيين د لپيريوض لڤاليسية (Vallesian) ف اوروپا، لوسط د لميوصين ف اسيا و اللخر د لعصر لهيمينفوردي (Hemingfordian) ل اللخر د لعصر لبارسطوڤي (Barstovian). ف اللول ولا لوسط د لميوصين، سيفيات السنان (Machairodontinae) تطوورو ف افريقيا و رحلو ل الشمال ف اللخر د لميوصين. و نيابهم لفوقانيين كانو كبار، و كانو ماضاپطيين على فريس لحيوانات لعشاشبيين لعملاقين لي كسداتهم كبار. سيفي السنان لميوصيني (Miomachairodus) هو اقدم عضو معروف ف هاد لفاميلة التحتانية. ميطايلوروس (Metailurus) عاش ف افريقيا و اوراسيا جوايه 8 حتى ل 6 مليون عام هادي. شلّا جماجم د پاراماتشيرودوس (Paramachaerodus) تصابو ف صبانيا. هوموثيريوم (Homotherium) بان ف افريقيا، اوراسيا و امريكا الشمالية 3. 5 مليون عام تقريباً، و ميݣانطيرون (Megantereon) شي 3 مليون عام هادي. سميلوضون عاش ف امريكا الجنوبية و الشمالية جوايه 2. 5 مليون عام هادي. هاد لفاميلة التحتانية ولات منقارضة ف اللخر د لپلايسطوصين. لحاصول ديال تحاليل ميطوكوندريين كايلمّح بلي نواع لقطوط لي باقي عايشين جاو من واحد الجد مشروك، لي تاصل ف اسيا ف اللخر د عصر لميوصين. هاجرو ل افريقيا، اوروپا، و امريكا الشمالية و الجنوبية على طول عشرة ديال لموجات د لهجرة علاقل ف هاد ل~11 مليون عام لفايتة. نيڤوات لبحر النازلين و لپيريوضات لمجمدين (glacial) و لمابين مجمدين (interglacial) سهّلو هاد لهجرات. پانطيرا بليثياي (Panthera blytheae) هو اقدم ݣنس نمري (pantherine) معروف، متورخ من اللخر د لحقبة لميسينية (Messinian) حتى ل لبدية د لحقبة الزانكلينية (Zanclean) جوايه 5. 95 حتى ل 4. 1 مليون عام هادي. واحد الجمجومة فوصيلية تحفر عليها ف 2010 ف بلدية زانضا ف السهب التيبيطي. پانطيرا پاليوسينينسيس (Panthera palaeosinensis) من شمال الشينوا ف لغالب متورخ من اللخر د لميوصين ولا اللول د لپليوصين. الجمجومة ديال هاد لهولوتيپ كاتشابه معا ديك د شي سبع ولا نمر. پانطيرا زدانسكيي (Panthera zdanskyi) متورخ ل لحقبة الجيلاسية جوايه 2. 55 حتى ل 2. 16 مليون عام هادي. بزاف د الجماجم لفوصيليين و عضام لفك تحفر عليهم ف شمال غرب الشينوا. پانطيرا ݣومباجوزينسيس (Panthera gombaszoegensis) هو اول قط نمري معروف لي عاش ف اوروپا جوايه 1. 95 حتى ل 1. 77 مليون عام هادي. السنوريات لعايشين كايتحطو ف تمنية د النسولا تطوريين ولا تقسيمات د النواع. الجينوتيپاج (Genotyping) ديال لاديئين الناواوي ديال ل41 نوع سنوري كاملين بيهم طرا على طول التطوور وسط لغالبية د النسولا ب تمنية. لموضيلينݣ ديال تحوول نماط كبوط السنوريات ورّق بلي تقريباً ݣاع النماط تطوورو من نقاطي صغار. لكلاصاج. ب شكل تقليدي، خمسة د لفاميلات التحتانيين مفرّزين وسط السنوريات، هادشي مبازي على لخصايل لفينوتيپيين: النمريات (Pantherinae)، لمشيّات (Felinae)، لفهديات (Acinonychinae)، و سيفيات السنان (Machairodontinae) و لپروايلورينات لمنقارضين. لفهديات كان فيها غير ݣنس لفهد (Acinonyx) و لايني هاد لݣنس دابا ولى وسط لفاميلة التحتانية مشيّات. الطاكسونوميا. النواع لباقيين. فاميلة السنوريات فيها جوج فاميلات تحتانيين، 14 لݣنس، و 42 نوع علاقل. ليستة ديال النواع لباقيين على حساب سيسطيم لمعلومات الطاكسونوميين لمكمولين (ITIS): فاميلة تحتانية مشيّات/قطيّات (Felinae) : فاميلة تحتانية نمريات (Pantherinae): لفيلوجينيا. لعلاقات لفيلوجينيين ديال السنوريات لعايشين كايبانو ف لكلاضوݣرام لماجي.